जोन्हा और राजाडेरा में अवैध चारकोल भट्ठी को ग्रामीणों ने किया ध्वस्त
अनगड़ा | जोन्हाऔर राजाडेरा में बनाई जा रही अवैध चारकोल भट्ठी को शुक्रवार को पंचायत प्रतिनिधियों और ग्रामीणों ने ध्वस्त कर दिया। साथ ही इस काम में लिप्त पाए गए लोगों को चेतावनी दी गई। कहा गया की जंगल की सुरक्षा हमारी प्राथमिकता है। जोन्हा पंचायत के भोगनाबेड़ा जंगल और राजाडेरा पंचायत के धुरलेटा में बनाए गए चार चारकोल भट्ठी को ध्वस्त किया गया। ग्रामीणों का नेतृत्व राजाडेरा के मुखिया मोतीराम मुंडा, उमेश कुमार महतो, वार्ड सदस्य रमेश महली, वन सुरक्षा समिति के सदस्य पवन चौधरी काफी संख्या में ग्रामीण शामिल थे। क्याहै चारकोल : लकड़ीके कोयला को चारकोल कहा जाता है। चारकोल भट्ठी का निर्माण जंगल के आसपास बनाया जाता है। पेड़ को काटकर छोटा-छोटा पीस करके चारकोल भट्ठी में डाल दिया जाता है। कुछ देर जलने के बाद इसे बुझा दिया जाता है। इस दौरान तैयार हुए चारकोल को रांची के विभिन्न होटलों में बेचा जाता है।
hin_Deva hin_Deva